Michaela Coel

**Ba du'a Mihaela Ewuraba Boakye-Collinson** FRSL nɛ yʋʋm tʋsir, kɔbiswai nɛ pisnii nɛ ayɔpɔi(1987) la ni, ka ba mi' o yee o yʋ'ʋr buoni Michaels Coel, ka an British dim sini tʋm-tʋm, sɔb-sɔbid nɛ onɛ pa'an TV Tʋʋma nɛ an siem-siem yɛla. Ba mii o nɛ ye o ɛnti maan sini la ka gbɛɛni bɛ E4 sitcom Chewing Gum yʋma tusa ayi, nɛ piiga nɛ anu paae yʋma tusa ayi, nɛ piiga nɛ ayɔpɔi (2015–2017) la ni ka o da di yaan bɛ BAFTA Award for Best Female Comedy Performance; nɛ the BBC One/HBO comedy-drama series I May Destroy You yʋma tusa ayi, nɛ pisyi (2020) la ni ka o da di dinɛ anɛ British Academy Television Award for Best Actress yʋma tusa ayi, nɛ pisyi  nɛ ayinne (2021)la ni. O diema dinɛ yʋʋri buon yee I May Destroy You, Coel da anɛ yiiga ninsabil kanɛ an pua da nyaŋi di yaaŋ bɛ Primetime Emmy Award for Outstanding Writing for a Limited series sini nam biela nwa, Movie, bɛɛ Dramatic Special.

Nidib da mii Coel  nɛ bɛdigʋ ka li anɛ o tʋʋma dinɛ an Netflix pɛɛs nɛ guest-starring bɛ Black Mirror yʋma tusa ayi, nɛ piiga  nɛ ayuobu (2016–2017) la ni, nɛ starring bɛ the series Black Earth Rising yʋma tusa ayi, nɛ piiga nɛ anii (2018) la nɛ film Been So Long yʋma tusa ayi, nɛ piiga  nɛ anii (2018) la ni.

## O nyɔvʋr pinilʋg nɛ sakur
Michaela Ewuraba Boakye-Collinsonba da dua o nɛ yʋʋm kɔbiswai pisnii nɛ ayɔpɔi (1987) bɛ East London. O duadib la wʋsa anɛ Ghanaian. O  ma la da gɔs on nɛ o pitʋ yinne bɛ ka ba nɔbig kpɛɛmnam bɛ East London, bɛ Hackney sakur la ni nɛ Tower Hamlets. O da kenne Catholic schools bɛ East London, ka ba ye on da nam ken biis sakur la o da bugusidi nidib biis, k aba paal ye on an da ninsabil o kɔnɔkɔnɔ bɛ sakurin la yɛla. On da naae ka tɔlis la di da kɛm kaa on ni kɔnɔ maa bɛ ani an ninsabil lɛ.

Din yi yʋma tusa ayi nɛ ayɔpɔi yʋma tusa ayi(2007) la keŋi paae yʋma tusa ayi nɛ awai (2009) la ni Coel da kenɛ University of Birmingham, zamisid English Literature nɛ Theology. O da nɔk Ché Walker masterclass ba da nyɛ Walker diema zinigin yʋʋŋ la. Yʋma tusa ayi nɛ awai(2009) o da yi o sakur kudʋg la ni lɛb Guildhall Schoɔol of Music and Drama, onɛ da an yiiga nin sabil da maan yʋma anu la zamisʋg bɛ sakur la ni. O da di yiiga bɛ Laurence Olivier Bursary Award ka li da sʋŋɔ ka o nyaŋi gɔsidi o sakur yɛla. Saŋa kanɛ ka o da bɛ Guildhall la, Coel kenɛ Mark Proulx zamisʋg zinig bɛ Prima del Teatro zamis dinɛ an Kat Francois Poetry zamisʋg dinɛ bɛ Theatre Royal Stratford East. O da zamis yʋma nɛ dema sakur (Guildhall School of Music and Drama) bɛ yʋma tusa ayi nɛ piiga nɛ ayi (2012) la ni.

## O tʋʋma

### Siniŋir
Yʋʋm tusa ayi nɛ ayuobu (2006) la ni Coel da yi palʋ na maan sɛnlʋŋ bɛ Ealing. On da kpɛm kɛn tuon ni maan la Ché Walker kanɛ an dem-diem ka lɛm gɔsi diema yɛla la da kpɛmis o, on da nyɛ ka o bɛ Hackney Empire ka ti maal ala nɔɔ bɛ Guildhall la. Coel onɛ maan sɛnldʋŋ diema la da diem diema nam zinisnam bɛdigʋ laam pɛɛs Wembley Arena, Bush Theatre, Nuyorican Poets Cafe nɛ De Doelen, Rotterdam. O yʋʋr da anɛ Michaela The Poet.

Coel da tʋm nɛ Talawa Theatre Company summer school program TYPT bɛ yʋma tusa ayi nɛ awai(2009) la ni.  O saŋa ka o da bɛ Talawa la, Coel o da pɛɛs TYPT yʋma tusa ayi nɛ awai (2009) Krunch sini maalʋg la ni, dinɛ ka Amani Naphtali da gɔsidi li yɛla. Yʋʋm kan nɔɔ, coel da yis sɛlʋŋ paal dinɛ ka li yʋdr buon ye Fixing Barbie, ka di paal on maan sɛnlʋŋ nɛ yʋma ziem. Yʋma tusa ayi nɛ piiga nɛ yinne (2011) la ni, Coel da yis dinɛ anɛ We're the Losers.

Coel diema kanɛ da an Chewing Gum Dreams anɛ on da bɛ sakurin la ka maali di bɛ Guildhall yʋma tusa ayi nɛ piiga. O da dɛsim yis yʋma la nɛ bɛ The Yard Theatre in Hackney Wick diema la ni Coel da anɛ pua yinne paan di'ema sɔlima dinɛ pian'adi paan yʋma piiga nɛ anaasi bipuŋɔ (a 14-year-old girl) ka o yʋʋr buon Tracey. Diema mɔri kɛŋ Bush Theatre yʋma tusa ayi nɛ piiga nɛ ayi (2012) la ni, Royal Theatre Holland yʋma tusa ayi nɛ piiga nɛ ayi (2012) la ni, Royal Exchange Theatre yʋma tusa ayi nɛ piiga nɛ atan (2013) la ni, nɛ National Theatre yʋma tusa ayi nɛ piiga nɛ anaasi (2014) la ni. Nidib da piana di yɛla sʋʋm.

## O yiiga tʋʋma nɛ tuon ken (2013-2019)
Yʋma tusa ayi ne piiga atan (2013) la ni Coel yi Channel 4 drama Top Boy ni na ka da onɛ gaad tuoni bɛ National Theatre, ka lɛm pɛɛs ban ɛ da di yiiga yin la ka Media da piana o yɛla.

Channel 4 da pian paal ye Coel n sɔb galima sini dinɛ ka li yʋʋr buon ye Chewing Gum, kpɛmisidi o diema  nɛ Chewing Gum Dreams be Mɔtul Nwadig yʋma tusa ayi nɛ piiga nɛ anaasi (August 2014) la ni. O da yi sini kanɛ an "C4 Comedy Blaps" na an ninlaas Sɛnlʋŋ Nwadig yʋma tusa ayi nɛ piiga nɛ anaasi(2014) la ni, diema la da siniŋi E4 bɛ Mɔtul Nwadig yʋma tusa ayi piiga nɛ anu(October 2015). On da diem sʋdŋa la zug ka o da de British Academy Television Award an pua kanɛ an Best Female Comedy Performance bɛ yʋma tusa ayi nɛ piiga nɛ ayuobu (2016) la ni. O da di BAFTA yaan dinɛ anɛ Breakthrough Talent nɛ on da nyaŋi sɔb yʋma la titua la. O diemkanɛ da an Chewing Gum la nidib da piana di yɛla sʋm.

Yʋma tusa ayi nɛ piiga nɛ anu(2015) la ni, coel da yi  bɛ BBC One drama London Spydiema ni na. yʋʋma banɛ da dɔl wʋsa o da diem dinɛ an Lilyhot be E4 sci-fi comedy-drama The Aliens, ka di yi Bulgaria na.

O diema ka nɛ da an Chewing Gum da lɛm pɛɛsi o di;emanam la sieba ni be Yʋʋmpaal Nwadig, yʋma tusa ayi nɛ piiga nɛ ayɔpɔi(2017) la ni. O da lɛm yi dinɛ an Nosedive" nɛ "USS Callister" episodes an Charlie Brooker's series Black Mirror. Coel da lɛm mɔr tʋʋma biela bɛ yʋma tusa ayi nɛ piiga nɛ ayɔpɔi(2017) sini kanɛ an Star Wars: The Last Jedi.

Yʋma tusa ayi nɛ piiga nɛ anii(2018) la ni, Coel da pɛɛsi bɛ Black Earth Rising, a co-production nɛ BBC Two tɛŋsʋg nɛ Netflix, anina ka o diem diem kanɛ an kate, ani ka o an diem-diem kpɛɛm. O da lɛm pɛɛs nɛ Simone yʋma diema sini dinɛ an Been So Long, ka Che Walker gɔsi li yɛla, on mɛŋ diema an siem dinɛ ka o da yi li bɛ Netflix ni k aba piana di yɛla sʋm yʋma tusa ayi nɛ piiga nɛ anii(2018) la ni.

## Saŋkanɛ ka o yu'ur da yi (2020 - paae zina)
Coel maal, sɔb, yis, ka gts diema yɛla dinɛ an I May Destroy You, ka di anɛ o mɛŋ miilim da kpɛmis o dinɛ ka o da zamisi yi dinɛ anɛ puasanaʋŋ yɛla la. Diem kan da maalnɛ bɛ BBC One bɛ UK nɛ HBO bɛ US yʋma tusa ayi nɛ pisyi Sigir nwadig (June 2020) la ni, dinɛ da gilig babir bɛdigʋ. O da zanas miliyɔn dtɔla yinne yit Netflix nɛ ban da pʋ siak ye o na tune mɔr suori na sʋoe o sini dinɛ ka on mɛŋ maal la.

Yʋma tusa ayi nɛ pisyi (2022) la ni, Coel da pɛɛsi kɔbiga ni nimbanɛ mɔr yaam na nyaŋi pana tiak ninsaal yaam(Time's 100 Most Influential People). Ba da lɛm paal ye onɛ an nwadbil kanɛ tansi yi yʋma tusa ayi nɛ pisyi (2020) la sini ni na. Coel da lɛm yinɛ British Vogue's  yʋma tusa ayi nɛ pisyi (2020) ni n aka di paal ye onɛ an puakanɛ mɔr miilim, yaam ka mii pianad. Dinɛ lɛm pɛɛs yaas anɛ 15th annual Powerlist dinɛ da paan banɛ mɔr yaam African bɛɛ African-Caribbean heritage bɛ United Kingdom, Coel da dinɛ ziisim anaasi daan (ranked fourth) nɛ on da tʋm sʋm sʋŋ dinɛ anɛ I May Destroy You.

Yʋma tusa ayi nɛ pisyi ayinne, Mɔraug Nwadig (July 2021) Coel da pɛɛs Black Panther: Wakanda Forever dinɛ ka o da yisi li Yʋma tusa ayi nɛ pisyi ayi, Sapal Nwadig (November 11, 2022) la ni. O da lɛm di'em dinɛ an Aneka o da lɛm pɛɛsi tʋm nɛ Dora Milaje.

Coel yiiga gbaʋŋ, dinɛ an Misfits: a Personal Manifesto la, o da zaŋii li paal UK nɛ USA yimmʋ, Yʋma tusa ayi nɛ pisyi ayinne (7 September 2021) ka li anɛ Ebury Press da gbaʋŋ la paalʋg yɛla. On mɛŋi zamis siel nɛ MacTaggart bɛ yʋma tusa ayi nɛ pisyi anii (2018) la ni, bɛ Edinburgh Festival, dinɛ da siisi Coel miilim dinɛ anɛ siel kanɛ ninvʋsaal pʋʋgin paan dinɛ ka o na nyaŋ, onɛ da zaŋ gbaʋŋ la paal la piana di yɛla ye di an sʋm, ka di piaadi sida dinɛ na nyaŋi tiak ninsaal bɛlim.

Ba da gaŋ coel ka o pɛɛs banɛ gɔsid pdtɛnɛr pianad yɛla, yʋma tusa ayi nɛ pisyi ayi (Fellow of the Royal Society of Literature in 2022) la ni. O da lɛm di yaan bɛ David Lowery's Mother Mary.

yʋma tusa ayi nɛ pisyi nɛ anasi, Mɔtul Nwadig dabisim piiga nɛ awai (On 19 August 2024) la ni ka o da TV ni diem o yʋma anaasi. TV ni diema dinɛ kena la Coel na sɔbi dem dinɛ anɛ, nwad bil o yiiga daar dunia ni (First Day On Earth). O BBC diema dinɛ ka o na siniŋi maan bɛ yʋma tusa ayi nɛ pisyi nɛ anu (2025) la ni.

## O bɛllim
Yʋma tusa ayi nɛ piiga nɛ ayuobu 2016 British Academy Television Awards, Coel da yɛtnɛ fʋ ti taar dinɛ ka o ma maal, o da maal nɛ Kente cloth (fʋʋg). o da yɛli ala, wʋʋ o diema kanɛ an Chewing Gum diem- diem Tracey, o da kena yʋʋm pʋʋsid hali bɛ Pentecostal Christian ka pʋ bɔɔd ye o ɛllɛ. Coel da kɛŋ Guildhall yaaŋ la o da bas Pentecost pʋdsim la nɛ.

Yʋma tusa ayi nɛ piiga nɛ anii (August 2018) la ni Coel da piana yis paalʋ ye da ayi da mʋk o ye ba digin nɛ o (sexually assaulted) saŋa kanɛ ka o da sɔbidi o diema dinɛ an Chewing Gum. Ban da mʋk o la yaaŋ ka di kpɛmis o ka o maal TV ni diema dinɛ an I May Destroy You la.

O da baŋ ye o pʋ mɔr malisim aromantic.

O yaaŋi da an raaper ka an author Guvna B.

#REDIRECT Bɔɔdim lakir yʋ'ʋr
## Maalʋg nɛ tʋʋma
### sini

### Tiivi

### Diema zinig

### O sininam
**EP**
**22 May* (2007)
**LPs**
**Fixing Barbie* (2009)
**We're the Losers* (2011)
### O gbana
Coel, Michaela (2013). *Chewing Gum Dreams* (UK ed.). London: Oberon Books Ltd. ISBN 978-1-783-19014-0. OCLC 870600609

Coel, Michaela (2021). *Misfits: A Personal Manifesto* (UK ed.). London: Ebury Press. ISBN 978-1529148251. OCLC 1246284580

## Pʋʋsim

## Gbanvɛɛnsa


## External links
 at IMDb

Michaela Coel on Twitter 

Michaela Coel's James MacTaggart Lecture at Edinburgh TV Festival 2018